Joi seară, Cagliari a disputat ultima partidă din acest sezon, împotriva celor de la Fiorentina. Sarzii au fost înfrânți de către echipa viola, scor 3-2, după un meci spectaculos, asemănător cu apreciabila carieră a tehnicianului italian. Această partidă a fost, practic, meciul de adio a lui Claudio Ranieri.
Peninsularul Claudio Ranieri se retrage din fotbal, după o carieră fabuloasă: 38 de ani la cel mai înalt nivel al fotbalului de pe „bătrânul continent”.
Ranieri, acum în vârstă de 72 de ani, a fost de-a lungul îndelungatei sale cariere și antrenorul a doi jucători români. Este vorba de Adrian Ilie, la Valencia (1997-1999) și de Adrian Mutu, la Chelsea (2003-2004), unii dintre cei mai importanți atacanți din istoria fotbalului autohton. Ranieri a fost artizanul uneia dintre cele mai spectaculoase performanțe din fotbalul mondial - câștigarea Premier League cu Leicester City, în 2016. În palmaresul lui mai figurează Cupa Italiei cu Fiorentina, în 1997, Cupa Spaniei cu Valencia, în 1999, și Supercupa Europei - tot cu liliecii. Acestea sunt celelalte trofee importante cucerite de Claudio Ranieri în aproape patru decenii de carieră. Aflat pe final de carieră, Claudio a ales să își încheie socotelile la Cagliari, echipă cu care a promovat în Serie A sezonul trecut. În acest campionat echipa din Sardinia s-a clasat pe locul 15, uitând pe final de grijile retrogradării.
Damian Mamulă
Sursă foto: Imago